Diari Oficial de la Generalitat Valenciana


Sumari del DOGV 4740, del 27-04-2004 (2004/3614)

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 10.595 m² de superfície, situada a Alacant, carrer de la Ceràmica del sector de planejament APD/7, Cerámica Los Ángeles, destinada a la construcció d'un centre d'educació secundària, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3614


Data del document
:   31-03-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * cultura regional
    * propietat immobiliària

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 10.595 m² de superfície, situada a Alacant, carrer de la Ceràmica del sector de planejament APD/7, Cerámica Los Ángeles, destinada a la construcció d'un centre d'educació secundària, realitzada per l'ajuntament del dit municipi. [2004/M3614]
  
L'Ajuntament d'Alacant, en sessió plenària realitzada el dia 18 de juny de 1993 i ratificat en sessió plenària realitzada l'11 de febrer de 2003, va acordar la cessió gratuïta a la Generalitat Valenciana de la parcel·la de la seua propietat de 10.595 m² de superfície, situada al carrer de la Ceràmica del sector de planejament APD/7, Cerámica Los Ángeles, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la condició de destinar la parcel·la a la construcció d'un centre d'ensenyament secundar, i es fixa com a termini màxim per al compliment de la destinació a l'ús per al qual se cedix en tres anys a partir de l'endemà de la formalització de l'acord referit en escriptura pública, que s'haurà de mantenir durant els trenta anys següents. En cas contrari revertirà a l'Ajuntament d'Alacant amb totes les seues pertinences i accessions.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que ?Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alacant de la parcel·la que té 10.595 m² de superfície, situada al carrer de la Ceràmica, sector de planejament APD/7, Cerámica Los Ángeles de la dita població, que confronta: oest o davant, carrer de la Ceràmica; nord, carrer d'Alfons Guixot; sud, carrer Agustí Gosálvez, i est, carrer Manual Macià.
  
Consta inscrita en el Registre de la Propietat d'Alacant un al tom 2.565, llibre 1.637, foli 94, finca 89.053, inscripció 1ª.
  
Referència cadastral: 950812104DQ0337F5295WL
  
Segon
  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'un centre d'ensenyament secundari i es fixa com a termini màxim per al compliment de la destinació a l'ús per al qual se cedix en tres anys a partir de l'endemà de la formalització de l'acord referit en escriptura pública, que s'haurà de mantenir durant els trenta anys següents. En cas contrari revertirà a l'Ajuntament d'Alacant amb totes les seues pertinences i accessions.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 31 de març de 2004.- El conseller d'Economia, Hisenda i Ocupació: Gerardo Camps Devesa.